Selmana de les Lletres Asturianes

La Selmana de les Lletres Asturianes vien celebrándose, como eventu institucional, dende 1980 coincidiendo cola primer selmana del mes de mayu. Suel tar consagrada a un autor o autora importante de la lliteratura asturiana, si bien la XXVI Selmana de les Lletres (2005) ruempe con esta tradición al tar dedicada a la Poesía (Col títulu de Poesía en Movimientu), daqué que se caltuvo tamién nel 2006, añu nel que tuvo dedicada al Teatru (col títulu de Teatru a Escena). 

La Selmana de les Lletres carauterízase por ser una fecha señalada pa munches instituciones y estayes estremaes. Asina, los profesores de llingua y lliteratura asturiana acostumen a adaptar les sos clases al autor al que tea dedicada la selmana (o a la manifestación lliteraria nel so casu), y les autoridaes autonómiques implíquense na defensa del idioma. Asina ye que dende los últimos años vienen celebrándose recitales de poesía na Xunta Xeneral o repartos de llibros o DVDs de baldre.

Amás de los munchos recitales de poesía y actos culturales que se celebren per toa Asturies nesta selmana, destaca nella'l Día de les Lletres, que ye'l momentu cimeru de la selmana nel que la presidencia de l'Academia de la Llingua Asturiana da'l so discursu nun actu solemne zarráu pol Himnu d'Asturies nel qu'evalúa la situación xeneral de la llingua y la lliteratura y se procede al nomamientu de los nuevos académicos o académiques. Tamién ye esti día l'escoyíu polos comerciantes llibreros pa facer un 10% de descuentu nos sos llibros, celebrándose n'Uviéu la Feria del Llibru que va dende'l Día del Llibru (23 d'abril) al Día de les Lletres (tamién llamáu Día del Llibru y del Discu n'asturianu). Asinamesmo, la Xunta pola Defensa de la Llingua Asturiana suel entamar una manifestación pola oficialidá del asturianu coincidiendo col Día de les Lletres.

 Llista d'ediciones 
 Añu  Edición Dedicada a Volume conmemorativu 2026  XLVII  Taresa Cónsul y el teatru costumista  2025  XLVI  Xosé Álvarez, Pin Xosé Álvarez, Pin. Asturies siempre. 2024  XLV  Conceyu Bable  Conceyu Bable. El frutu y la semiente PDF on-line 2023  XLIV  Xosé Bolado  Xosé Bolado. Fálame duce.Marta Mori (coordinación); Gobiernu del Principáu d'Asturies - Conseyería de Cultura, Política Llingüística y Turismu; 2023; ISBN 978-84-19358-47-9. PDF on-line 2022  XLIII  Ígor Medio  Ígor Medio. El carbón y l'arena.Ruma Barbero y Norman Fernández (coordinación); Gobiernu del Principáu d'Asturies - Conseyería de Cultura, Política Llingüística y Turismu; 2022; D.L.: AS 717-2022. PDF on-line 2021  XLII  Nel Amaro  Pruebes d'autor. Les siete vides de Nel Amaro.Xandru Fernández (coordinación); Gobiernu del Principáu d'Asturies - Conseyería de Cultura, Política Llingüística y Turismu; 2021; ISBN 978-84-18286-43-8. PDF on-line 2020  XLI  María Teresa Villaverde, Tuxa  Postrer adiós. Prosa, poesía teatru.Lluis Portal Hevia; Gobiernu del Principáu d'Asturies - Conseyería de Cultura, Política Llingüística y Turismu; 2020; D.L.: AS-00264-2020. PDF on-line 2019  XL  Música n'asturianu y en gallegoasturianu  40 Años al son de la nuestra música. (CD)Gobiernu del Principáu d'Asturies - Conseyería d'Educación y Cultura; 2019; D.L.: AS 1278-2019. 2018  XXXIX  Lliteratura infantil y xuvenil  Cúntame un cuentu.Gobiernu del Principáu d'Asturies - Conseyería d'Educación y Cultura; 2018; D.L.: AS-01161-2018. PDF on-line 2017  XXXVIII  Muyeres escritores  Escritores asturianes. Antoloxía de testos n'asturianu y gallego-asturianu.Lourdes Álvarez García (coordinación). Gobiernu del Principáu d'Asturies - Conseyería d'Educación y Cultura; 2017; D.L.: AS-00926-2017. PDF on-line 2016  XXXVII  (ensin temática)  Que nun se pierda nel aire.Gobiernu del Principáu d'Asturies - Conseyería d'Educación y Cultura; 20167; D.L.: AS-01123-2016. PDF on-line 2015  XXXVI  Lliteratura escolar  Blimes nueves / Bringas novas.Gobiernu del Principáu d'Asturies - Conseyería d'Educación, Cultura y Deporte; 2015; D.L.: AS-01270-2015. PDF on-line 2014  XXXV  Cómic en llingua asturiana  Dibuxando un camín.Gobiernu del Principáu d'Asturies - Conseyería d'Educación, Cultura y Deporte; 2014; D.L.: AS-01068-2014. PDF on-line 2013  XXXIV  Nené Losada  El ríu y la memoria.Taresa Lorences. Gobiernu del Principáu d'Asturies - Conseyería d'Educación, Cultura y Deporte; 2015; D.L.: AS-01120-2013. PDF on-line 2012  XXXIII  Poesía ilustrada: Benito de l'Auxa y Antón Balvidares  Al rodiu de la poesía ilustrada.Javier González Santos y Juan Carlos Villaverde Amieva (coordinación). Gobiernu del Principáu d'Asturies - Conseyería de Cultura y Deportes; 2012; ISBN 978-84-8053-656-1. 2011  XXXII  Mánfer de la Llera  Mánfer de la Llera, de la rampla a la pluma.Luis Casteleiro Oliveros y Rafael Rodríguez Valdés (coordinación). Gobiernu del Principáu d'Asturies - Conseyería de Cultura y Turismu; 2011; ISBN 978-84-8053-615-8. 2010  XXXI  Xosé Antonio García  Xosé Antonio García, un poeta nel fin de sieglu.Ismael María González Arias (coordinación). Gobiernu del Principáu d'Asturies - Conseyería de Cultura y Turismu; 2010; D.L.: AS-1690-2010. 2009  XXX  Enriqueta González Rubín  Enriqueta González Rubín: el sinciu d'una escritora del XIX.Guadalupe Valdés Rodríguez y María Jesús Villaverde Amieva (coordinación). Gobiernu del Principáu d'Asturies - Conseyería de Cultura y Turismu; 2009; D.L.: AS-1316-2009. 2008  XXIX  María Teresa González  Por si dixerais el mio nome... N'homenaxe a María Teresa González.Xosé Bolado (coordinación). Gobiernu del Principáu d'Asturies - Conseyería de Cultura y Turismu; 2008; D.L.: AS-1134-08. PDF on-line 2007  XXVIII  Narrativa Asturiana Contemporánea  La emancipación de la lliteratura asturiana. Crónica y balance de la narrativa contemporánea.Xosé Lluís Campal Fernández (coordinación). Gobiernu del Principáu d'Asturies - Conseyería de Cultura, Comunicación Social y Turismu; 2007; D.L.: AS-2131-2007. 2006  XXVII  Teatru Asturianu Contemporaneu  Pieces (DVD)Xosé Lluís Campal Fernández (coordinación). Gobiernu del Principáu d'Asturies - Conseyería de Cultura, Comunicación Social y Turismu; 2006. 2005  XXVI  Poesía Asturiana Contemporánea  Poesía en movimientu. 30 años de poesía asturiana.Lurdes Álvarez García (coordinación). Gobiernu del Principáu d'Asturies - Conseyería de Cultura, Comunicación Social y Turismu; 2005; D.L.: AS-1521-2005. 2004  XXV  Andrés Solar  Andrés Solar, una voz del Surdimientu (1955-1984).Xulio Viejo Fernández (coordinación). Gobiernu del Principáu d'Asturies - Conseyería de Cultura, Comunicación Social y Turismu; 2004; D.L.: AS-1335/04. 2003  XXIV  Antonio García Oliveros  Antonio García Oliveros, les palabres y los llibros.Gobiernu del Principáu d'Asturies - Conseyería d'Educación y Cultura; 2003; D.L.: AS-1430-2003. 2002  XXIII  María Xosefa Canellada  María Josefa Canellada (1913-1995).Xuan Carlos Busto (coordinación). Gobiernu del Principáu d'Asturies - Conseyería d'Educación y Cultura; 2002; ISBN 84-7847-543-5. 2001  XXII  Pachín de Melás  Pachín de Melás y el Rexonalismu Asturianu.Gobiernu del Principáu d'Asturies - Conseyería d'Educación y Cultura; 2001; D.L.: AS-1067-2001. 2000  XXI  Antón de Marirreguera  Antón de Marirreguera y el Barrocu Asturianu.Gobiernu del Principáu d'Asturies - Conseyería d'Educación y Cultura; 2000; D.L.: AS-1090/2000. 1999  XX  Constantino Cabal  1998  XIX  Xosefa Xovellanos  1997  XVIII  Manuel Fernández de Castro  1996  XVII  José Benigno García González, Marcos del Torniello  1995  XVI  Xuan María Acebal  Xuan María Acebal (1815-1895). Cien años depués.Gobiernu del Principáu d'Asturies - Conseyería d'Educación, Cultura, Deportes y Xuventú; 1995; ISBN 84-7847-349-1. 1994  XV  Valentín Rodríguez Ochoa, Antón el Chiova  Alrodiu d'Antón el Chiova.Gobiernu del Principáu d'Asturies - Conseyería d'Educación, Cultura, Deportes y Xuventú; 1994; ISBN 84-7847-283-5. 1993  XIV  Padre Galo Fernández, Fernán Coronas  Alcordanza del Padre Galo "Fernán-Coronas".Gobiernu del Principáu d'Asturies - Conseyería d'Educación, Cultura, Deportes y Xuventú; 1993; ISBN 84-7847-195-2. 1992  XIII  José García Peláez, Pepín de Pría  Tiempu de Pepín de Pría. 1864-Asturies-1928.Gobiernu del Principáu d'Asturies - Conseyería d'Educación, Cultura, Deportes y Xuventú; 1992; ISBN 84-7847-139-1. 1991  XII  Llorienzu Novo Mier  El trabayu y los díes de Llorienzu Novo Mier (1917-1990).Gobiernu del Principáu d'Asturies - Conseyería d'Educación, Cultura y Deportes; 1991; D.L.: AS-1483-91. 1990  XI  Teodoro Cuesta  1989  X  Xosé Caveda y Nava  1988  IX  (ensin temática)  1987  VIII  (ensin temática)  1986  VII  (ensin temática)  1985  VI  (ensin temática)  1984  V  (ensin temática)  1983  IV  (ensin temática)  1982  III  (ensin temática)  1981  II  (ensin temática)  1980  I  (ensin temática) 

 Referencies 

 Enllaces esternos 
Dirección Xeneral de Política Llingüística - Selmana de les Lletres Asturianes 
Academia de la Llingua Asturiana

Categoría:Idioma asturianu
Categoría:Cultura d'Asturies